Број: 12- Г- 4626/18

Дана, 15.11.2018.године

На основу члана 70. Закона о јавним набавкама (Службени гласник БиХ бр. 39/14) и члана 15. Правилника о јавним набавкама Градске управе Града Бања Лука (Службени гласник града Бања Лука број 4/15, 21/15, 3/17, 22/17, 38/17 и 3/18) и рјешења Канцеларије за разматрање жалби филијала Бањалука, број ЈN2-02-07-1-675-8/18 од 25.10.2018.годинеГрадоначелник Бањалуке доноси сљедећу

**О Д Л У К У**

Прихвата се приједлог Комисије за јавну набавку: ''Обављање услуга одржавања комуналне опреме на подручју града Бањалука'', број јавне набавке 20-404-34/18, **и поступак јавне набавке се поништава**, јер су цијене свих прихватљивих понуда знатно веће од обезбјеђених средстава за предметну јавну набавку,у складу са чланом 69. став (2) тачка е) Закона о јавним набавкама („Службени гласник БиХ“ бр. 39/14).

**О б р а з л о ж е њ е**

Одлуком Градоначелника број 12-Г-321/18 од 05.02.2018. године, покренут је поступак jaвне набавке: „Обављање услуга одржавања комуналне опреме на подручју града Бањалука“. Рјешењем Градоначелника број 12-Г-322/18 од 05.02.2018. године именована је комисија за провођење отвореног поступка.

С обзиром да је процјењена вриједност предметне јавне набавке 128.205,10 КМ без ПДВ-а, Комисија за предметну јавну набавку, провела је отворени поступак број 20-404-34/18, оквирни споразум на двије године са једним понуђачем. Обавјештење о набавци објављено је у Службеном гласнику БиХ број 14/18 од 02.03.2018. године. Број обавјештења о набавци са портала јавних набавки је 320-1-2-56-3-83/18. oд 22.02.2018. године.

Позивом за подношење понуде је тражено да понуђачи доставe сљедеће доказе:

a) попуњен образац за понуду - назив и сједиште понуђача, а за групу понуђача податке о сваком члану групе понуђача, као и јасно одређење члана групе који је овлашћени представник групе понуђача за учешће у поступку јавне набавке, за комуникацију и за закључивање уговора,

б) изјава о испуњености услова из члана 45. став (1) тач.a) до д) ЗЈН-а (потписана од стране лица овлаштеног за заступање понуђача и овјерена од стране надлежног органа, градски/општински орган управе или нотар),

в) докази предвиђени чланом 46. ЗЈН-а (овјерена фотокопија актуелног извода из судског регистра),

г) изјаву и обичне копије докумената којима понуђач доказује испуњеност услова из члана 47. ст. (1) тач. од a) до д) и (4) Закона (потписана од стране лица овлаштеног за заступање понуђача и овјерена печатом понуђача),

д) потписан и овјерен примјерак изјаве у вези члана 52. став (2) ЗЈН-а (потписана од стране лица овлаштеног за заступање понуђача и овјерена од стране надлежног органа, градски/општински орган управе или нотар),

ђ) попуњен , потписан и овјерен образац за цијену понуде

е) потписан и овјерен нацрт оквирног споразум и нацрт уговора,

ж) датум понуде, потпис и печат овлаштеног лица понуђача,

з) списак повјерљивих информација (ако има повјерљивих информација),

и) доказ о преференцијалном третману (потврданадлежне привредне коморео томе да ли подлијежу примјени преференцијалног третмана домаћег, у овом поступку јавне набавке),

ј) попис докумената уз понуду,

к) пуномоћ/овлаштење за лице које попуњава изјаве из члана 45., 47., и 52. ЗЈН-а, уколико то лице није овлаштено за заступање понуђача.

Дана 16.03.2018. године у 12,40 часова Комисија је извршила отварање понуда, и том приликом констатовала да су пристигле понуде следећих добављача са цијенама:

1. ''Примапром'' д.о.о. Бањалука, укупна цијена: 285.925,47 КМ са ПДВ-ом, 2. „Чистоћа“ а.д. Бањалука, укупна цијена: 123.626,88 КМ са ПДВ-ом,

3.''Процесна опрема инжењеринг'' д.о.о. Трн - Лакташи, укупна цијена: 106.415,06 КМ са ПДВ-ом, попуст на понуду износи 8% или 7.908,96 КМ,

4. ''STORY'' с.п. Мирослав Ћопић, Бањалука, укупна цијена за: 123.331,00 КМ са ПДВ-ом.

Одлуком градоначелника број 12-Г-1597/18 од 18.04.2018. године, као најповољнији понуђач изабран је ''Процесна опрема инжењеринг'' д.о.о. Трн - Лакташи, јер je наведени понуђач понудиo најнижу цијену. Против ове одлуке,дана 27.04.2018. године жалбу је поднио понуђач ''STORY'' с.п. Мирослав Ћопић, Бањалука. Рјешењем Канцеларије за разматрање жалби филијала Бањалука, број ЈN2-02-07-1-280-10/18 од 07.06.2018**.**, дјелимично је усвојена жалба, поништена је одлука о избору најповољнијег понуђача, и предмет враћен уговорном органу на поновни поступак.

Другостепени орган је у рјешењу констатовао да је жалбени навод који се односи на погрешну оцјену понуде понуђача ''Процесна опрема инжењеринг'' д.о.о. Трн – Лакташи, основан, јер је Образац за понуду (Анекс 2) потписала особа Вељко Вукадин, за коју није у понуди приложена пуномоћ у оригиналу или овјереној копији.Други жалбени навод који се односи на накнаду трошкова поступка прихвата се као дјелимично основан.

Дана 20.06.2018. године, Комисија се поново састала, те у складу са образложењем рјешења Канцеларије за разматрање жалби поново извршила преглед и оцјену свих понуда и констатовала да је понуђач ''Примапром'' д.о.о. Бањалука, испунио услове за квалификацију али је цијена понуде знатно изнад процјењене вриједности јавне набавке.

Понуде понуђача, ''Процесна опрема инжењеринг'' д.о.о. Трн – Лакташи, ''STORY'' с.п. Мирослав Ћопић Бањалука, „Чистоћа“ а.д. Бањалука, нису испуниле услове за квалификацију и њихове понуде су неприхватљиве за уговорни орган.

Понуђач ''STORY'' с.п. Мирослав Ћопић, Бањалука, изјаве које се односе на члан 45,47 и 52. Закона о јавним набавкама, је непотпуно попунио, јер исте изјаве није до краја попунио, односно није попунио колону у којој треба да стоји службени гласник у којем је објављено обавјештење о набавци.

Понуда понуђача „Чистоћа“ а.д. Бањалука је неприхватљива за уговорни орган јер понуђач није доставио актуелни судски регистар не старији од 6 мјесеци од истека рока за подношење понуда.

Комисија је предложила да се предметни поступак јавне набавке, поништи, те је донешена одлука Градночелника број:12-Г-2889/18 од 05.07.2018. године.

Против ове одлуке, поново је жалбу поднио понуђач ''STORY'' с.п. Мирослав Ћопић, Бањалука. Рјешењем Канцеларије за разматрање жалби филијала Бањалука, број ЈN2-02-07-1-497-6/18 од 16.08.2018**.**, дјелимично је усвојена жалба, поништава се одлука Градночелника број: 12-Г-2889/18 од 05.07.2018. године, којим се предметна јавна набавка поништава, и предмет враћа уговорном органу на поновни поступак.

Другостепени орган је у рјешењу констатовао да је жалбени навод који се односи на погрешну оцјену понуде понуђача ''STORY'' с.п. Мирослав Ћопић, Бањалука, основан, а исти се односи на изјаве које се односе на члан 45,47 и 52. Закона о јавним набавкама, јер исте изјаве није до краја попунио, односно није попунио колону у којој треба да стоји службени гласник у којем је објављено обавјештење о набавци.

Други жалбени навод који се односи на накнаду трошкова поступка прихвата се као дјелимично основан.

Дана 30.08.2018. године, Комисија се поново састала, те у складу са образложењем рјешења Канцеларије за разматрање жалби поново извршила преглед и оцјену свих понуда и констатовала да је понуђач ''STORY'' с.п. Мирослав Ћопић Бањалука, испунио услове за квалификацију и његова понуда је прихватљива за уговорни орган а понуђач ''Примапром'' д.о.о. Бањалука, испунио услове за квалификацију али је цијена понуде знатно изнад процјењене вриједности јавне набавке.

Понуде понуђача, ''Процесна опрема инжењеринг'' д.о.о. Трн – Лакташи, „Чистоћа“ а.д. Бањалука, нису испуниле услове за квалификацију и њихове понуде су неприхватљиве за уговорни орган.

Уговорни орган се одлучио за понуду понуђача ''STORY'' с.п. Мирослав Ћопић Бањалука, и донио одлуку о избору број 12-Г-3653/18 од 05.09.2018 јер је поступио по упутама из рјешења Канцеларије за разматрање жалби број ЈN2-02-07-1-497-6/18 од 16.08.2018. године.

На наведену Одлуку број 12-Г-3653/18 од 05.09.2018, којом се понуђач ''STORY'' с.п. Мирослав Ћопић Бањалука, бира као најповољнији понуђач жалбу је уложио понуђач ''Процесна опрема инжењеринг'' д.о.о. Трн – Лакташи.

Рјешењем Канцеларије за разматрање жалби филијала Бањалука, број ЈN2-02-07-1-675-8/18 од 25.10.2018**.**, дјелимично је усвојена жалба, поништава се одлука Градночелника број: 12-Г-3653/18 од 05.09.2018. године и Закључак број: 12-Г-3822/18 од 14.09.2018, и предмет враћа уговорном органу на поновно поступање и одлучивање.

С обзиром да je цијенa једине прихватљиве понуде знатно већa од обезбјеђених средстава за предметну јавну набавку, Комисија jе једногласно одлучила да поништи поступак јавне набавке, те је ваљало прихватити препоруку Комисије, и донијети одлуку као у диспозитиву.

Против ове одлуке може се изјавити жалба у писаној форми Канцеларији за разматрање жалби, филијала у Бањалуци, путем Градоначелника – Одсјека за јавне набавке у року од 10 дана од дана пријема обавјештења о поништењу поступка. Жалба се подноси у 3 примјерка, директно на протокол уговорног органа у канцеларију 14 Градске управе Града Бањалука или препорученом пошиљком.

Г Р А Д О Н А Ч Е Л Н И К

#### Мр Игор Радојичић